CELEX: 32014D0841
Language: hu
Date: 2014-11-26 00:00:00
Title: 2014/841/EU, Euratom: A Bizottság végrehajtási határozata ( 2014. november 26. ) a héasajátforrás-alap kiszámítása céljából bizonyos közelítő becslések alkalmazásának Portugália számára való engedélyezéséről szóló 2013/749/EU, Euratom végrehajtási határozat módosításáról (az értesítés a C(2014) 8922. számú dokumentummal történt)

28.11.2014   
            
            
               HU
            
            
               Az Európai Unió Hivatalos Lapja
            
            
               L 343/27
            
         A BIZOTTSÁG VÉGREHAJTÁSI HATÁROZATA
   (2014. november 26.)
   a héasajátforrás-alap kiszámítása céljából bizonyos közelítő becslések alkalmazásának Portugália számára való engedélyezéséről szóló 2013/749/EU, Euratom végrehajtási határozat módosításáról
   
      
         (az értesítés a C(2014) 8922. számú dokumentummal történt)
      
   
   (Csak a portugál nyelvű szöveg hiteles)
   
      (2014/841/EU, Euratom)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Atomenergia-közösséget létrehozó szerződésre,
   tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 6. cikke (3) bekezdésének második francia bekezdésére,
   a saját forrásokkal foglalkozó tanácsadó bizottsággal folytatott konzultációt követően,
   mivel:
   
               (1)
            
            
               A 2006/112/EK tanácsi irányelv (2) 377. cikke értelmében Portugália továbbra is mentesítheti a X. melléklet B. részének 10. pontjában felsorolt ügyleteket, a fenti tagállamban 1989. január 1-jén fennálló feltételek mellett; a fenti ügyleteket figyelembe kell venni a héa-sajátforrások alapjának meghatározásához.
            
         
               (2)
            
            
               A Bizottság által a héa-sajátforrásra irányuló ellenőrzések egyszerűsítéséről írt, 2014. február 19-i levélre küldött, 2014. április 10-i válaszában (3) Portugália engedélyt kért a Bizottságtól, hogy a 2014–2020 közötti pénzügyi évek tekintetében a 2006/112/EK irányelv X. melléklete B. részének 10. pontjában említett ügyletek héa-sajátforrás alapjának kiszámításához a köztes alap rögzített százalékát alkalmazza. Portugália bizonyította, hogy a százalékos arány az évek során stabil maradt, ezért a Bizottságnak levelével összhangban engedélyeznie kell, hogy Portugália rögzített százalékot alkalmazzon a héa-sajátforrás alapjának kiszámításához.
            
         
               (3)
            
            
               Portugália engedélyt kért a Bizottságtól arra, hogy a 2014-es pénzügyi év tekintetében a héamértékek súlyozott átlagának kiszámításához a 2011-es ESA 2010 nemzeti számlákból származó adatokat alkalmazza. A legutóbbi rendelkezésre álló ESA 95 nemzeti számlák kellően bontott adatai 2010-ből származnak, az ESA 2010 nemzeti számlák kellően bontott adatai pedig 2011-től állnak majd rendelkezésre, amikorra Portugáliának be kell nyújtania 2014-es pénzügyi évre vonatkozó héasajátforrás-alap elszámolását. Ezért Portugália számára engedélyezni kell, hogy a 2014-es pénzügyi év tekintetében a héamértékek súlyozott átlagának kiszámításához a 2011-es ESA 2010 nemzeti számlákból származó adatokat használhassa.
            
         
               (4)
            
            
               A 2013/549/EU európai parlamenti és tanácsi rendelet (4) (ESA 2010) 10. cikkének (2) bekezdése értelmében, a hozzáadottértékadó-alapú saját források meghatározásának céljából a tagállamok mindaddig, amíg a 2007/436/EK, Euratom tanácsi határozat (5) hatályban van az ESA 2010-en alapuló adatokat is használhatnak, amennyiben az előírt részletességű, ESA 95 szerinti adatok nem állnak rendelkezésre.
            
         
               (5)
            
            
               Az átláthatóság és a jogbiztonság érdekében helyénvaló korlátozni az engedély alkalmazhatóságának időtartamát.
            
         
               (6)
            
            
               Ezért a 2013/749/EU, Euratom bizottsági végrehajtási határozat (6) szövegét ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A 2013/749/EU, Euratom végrehajtási határozat a következőképpen módosul:
   
               1.
            
            
               A cím helyébe a következő szöveg lép:
               ;
            
         
               2.
            
            
               Az 1. cikk helyébe a következő szöveg lép:
               „1. cikk
               A héasajátforrás-alap kiszámítása céljából, 2013. január 1-jétőldecember 31-ig Portugália közelítő becsléseket alkalmazhat a 2006/112/EK irányelv X. mellékletének B. részében említett következő ügyleti kategóriák esetében:
               
                            
                        
                        
                           Személyszállítás (10) pont).”
                        
                     
         
               3.
            
            
               A határozat a következő 1a. cikkel egészül ki:
               „1a. cikk
               A héa-sajátforrások alapjának 2014. január 1. és 2020. december 31. között történő kiszámítása céljából Portugália a köztes alap 0,03 %-át alkalmazhatja a 2006/112/EK irányelv X. melléklete B. részének 10. pontjában említett ügyletek (személyszállítás) tekintetében.”
            
         
               4.
            
            
               Az 2. cikk helyébe a következő szöveg lép:
               „2. cikk
               A tevékenységek statisztikai kategóriák szerinti bontása céljából Portugália a 2014-es pénzügyi évre a héa-sajátforrás alapjának kiszámításához felhasználhatja a 2011-es évhez kapcsolódó, ESA 2010-es nemzeti számlákból vett adatokat.”
            
         2. cikk
   Ennek a határozatnak a Portugál Köztársaság a címzettje.
   
      Kelt Brüsszelben, 2014. november 26-án.
      
         
            a Bizottság részéről
         
         Kristalina GEORGIEVA
         
            alelnök
         
      
   
   
      (1)  HL L 155., 1989.6.7., 9. o.
   
   
      (2)  A Tanács 2006. november 28-i 2006/112/EK irányelve a közös hozzáadottértékadó-rendszerről (HL L 347., 2006.12.11., 1. o.).
   
      (3)  Ares(2014) 405079.
   
      (4)  Az Európai Parlament és a Tanács 2013. május 21-i 549/2013/EU rendelete az Európai Unió-beli nemzeti és regionális számlák európai rendszeréről (HL L 174., 2013.6.26., 1. o.).
   
      (5)  A Tanács 2007. június 7-i 2007/436/EK, Euratom határozata az Európai Közösségek saját forrásainak rendszeréről (HL L 163., 2007.6.23., 17. o.).
   
      (6)  A Bizottság 2013. december 10-i 2013/749/EU, Euratom végrehajtási határozata a héasajátforrás-alap kiszámítása céljából bizonyos közelítő becslések alkalmazásának Portugália számára való engedélyezéséről (HL L 333., 2013.12.12., 81. o.)